### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. maj 2025 har vedtaget Magistratens foranstående indstilling af 29. april 2025.

###

Offentlig fremlæggelse af forslag til Lokalplan 1246 [adresse].

### Resume

Lokalplan 1246 er udarbejdet for at lovliggøre opførslen af [adresse].

I april 2024 blev der givet byggetilladelse til opførsel af [adresse], hvorefter byggeriet blev påbegyndt.

Tilladelsen blev påklaget til Planklagenævnet, som gav klagerne medhold. Derfor er der udarbejdet en lokalplan for det opførte byggeri.

Lokalplanområdet er offentligt ejet og idrætscenteret er opført med direkte forbindelse til [adresse] og dens eksisterende idrætsfaciliteter. Idrætscenteret kan anvendes til offentlige formål i form af idrætsundervisning, institutionsformål samt kultur- og fritidsaktiviteter og lignende.

[adresse] er et selvejende halprojekt, udviklet, bygget og driftet af projektgruppen ”[adresse]”.

Lokalplanen er i overensstemmelse med kommuneplanen og giver mulighed for det faktiske opførte byggeri.

### Beslutningspunkter

Det indstilles, at

1) forslag til Lokalplan 1246 godkendes til offentlig fremlæggelse i fire uger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-04-2025

Jean Brandt: 3

Fremsendes til [adresse] med bemærkning, at Magistraten i mødet den 29. april 2025 anbefaler, at byrådet tiltræder Magistratsafdelingen for Teknik og Miljøs indstilling af 8. april 2025.